
VILNIAUS LOPŠELIO-DARŽELIO „ŠERMUKŠNĖLĖ“ 
IKIMOKYKLINIO IR PRIEŠMOKYKLINIO UGDYMO 
 RESPUBLIKINĖS GAMTOSAUGINĖS PARODOS
„SUGRĮŽK, GANDRELI“
NUOSTATAI

I SKYRIUS
BENDROSIOS NUOSTATOS

1. Aktualumas. Kovo 25-oji yra labai reikšminga mūsų tradicinio kalendoriaus data. Taigi gandro, šio mielo žmogaus įnamio, parskridimo iš tolimos kelionės šventė – Gandrinės! Gandrai skirtingose Lietuvos vietose ar tarmėse vadinami įvairiai: starkas, gužas, gužutis, garnys, busilas, bacionas, didutis. Tai nacionalinis mūsų paukštis. Vaikams sakoma, kad atskrisdami iš savo tolimosios kelionės, gandrai parneša pavasarį. Mat parskraidina po savo didžiuliais sparnais priglaudę kielę, kuri ir išspardanti paskutinius ledus nuo balų. Diena įveikė naktį.
2. Respublikinės ikimokyklinio ir priešmokyklinio ugdymo vaikų, tėvų (globėjų), pedagogų parodos „Sugrįžk, gandreli“ (toliau - Parodos) nuostatai reglamentuoja Parodos tikslą ir uždavinius, dalyvius, organizavimo tvarką ir trukmę. 
3. Respublikinės ikimokyklinio ir priešmokyklinio ugdymo vaikų, tėvų (globėjų), pedagogų paroda „Sugrįžk, gandreli“   skirta  sukurti skaitmeninį fotoalbumą, įtraukiant ugdytinius ir ugdytojus į ilgalaikius aplinkos tyrinėjimus per laiko tėkmės pajautą.
4. Parodos iniciatorė  Vilniaus lopšelio-darželio ,,Šermukšnėlė” direktorė Ingrida Urbanavičiūtė.
5. Parodos organizatorius – Vilniaus lopšelio-darželio „Šermukšnėlė“ bendruomenė.
6. Informacija apie parodą ir nuostatus skelbiama Vilniaus lopšelio-darželio „Šermukšnėlė“ internetinėje svetainėje: www.sermuksnele.lt, Vilniaus miesto ikimokyklinių įstaigų metodiniame ratelyje „Aidas“, Facebook grupėse: ,,Auklėtoja auklėtojai“, „Sugrįžk, gandreli“.
7. Parodos metu iš atsiųstų nuotraukų bus sukurtas Respublikinis gamtosauginis parodos „Sugrįžk, gandreli“ virtualus fotoalbumas, skelbiamas svetainėje www.sermuksnele.lt, nuoroda pasidalinsime su iniciatyvos dalyviais. 
II SKYRIUS
TIKSLAS IR UŽDAVINIAI
8. Tikslas – įtraukiant vaikus į ilgalaikius aplinkos tyrinėjimus per laiko tėkmės pajautą, kurti gilaus mokymosi kontekstus. 
9. Uždaviniai:
9.1. Plėtoti ikimokyklinio ir priešmokyklinio ugdymo pedagogų bendradarbiavimą, dalijimąsi gerąją patirtimi, kuriant gandrus iš antrinių žaliavų;
9.2. Dalinantis įdomiausiais darbeliais, sukurti  virtualų fotoalbumą.

III SKYRIUS
DALYVIAI

10. Parodos dalyviai: Lietuvos respublikos ikimokyklinio ir priešmokyklinio ugdymo įstaigų ugdytiniai, tėvai (globėjai), pedagogai.
11. Dalyvių skaičius neribojamas.
IV SKYRIUS
ORGANIZAVIMO TVARKA IR TRUKMĖ
12.  Parodos trukmė – nuo 2025 m. kovo 10 d. iki 2025 m. balandžio 10 d.
13. Parodos organizavimas: 
· Iš antrinių žaliavų gaminami gandrai;
· Darbeliai fotografuojami po vieną (nuotraukose neturi būti žmonių);
· Nuotrauka atsiunčiama el. paštu: sermuksnele.ld@gmail.com, kartu su Priedu Nr. 1 iki 2025 m. balandžio 10 d.

V SKYRIUS
BAIGIAMOSIOS NUOSTATOS
14. Visiems parodos dalyviams nurodytu elektroniniu paštu bus išsiųstos Vilniaus lopšelio-darželio „Šermukšnėlė“ padėkos.
15. Pedagogas, pateikdamas nuotrauką, tampa parodos dalyviu ir patvirtina, kad yra gavęs joje esančių asmenų sutikimą dėl duomenų (vardo, amžiaus, įstaigos pavadinimo, nuotraukos) viešo naudojimo.
16. Už autorinių teisių pažeidimus atsako nuotrauką pateikę asmenys.
17. [bookmark: _Hlk181279150]Pateikdami parodai nuotrauką dalyviai sutinka, kad parodos organizavimo tikslais, nuotrauka ir informacija apie parodos dalyvius bus naudojama (skelbiama) organizatorių interneto svetainėje, spaudoje ir (ar) kituose informavimo šaltiniuose, socialiniuose tinkluose, siekiant informuoti apie parodos eigą ir rezultatus, parodos organizatorių veiklos viešinimo, žinomumo tikslu.

VILNIAUS LOPŠELIO-DARŽELIO „ŠERMUKŠNĖLĖ“ 
IKIMOKYKLINIO IR PRIEŠMOKYKLINIO UGDYMO 
 RESPUBLIKINĖS GAMTOSAUGINĖS PARODOS
„SUGRĮŽK, GANDRELI“

DALYVIO ANKETA
	Pilnas ugdymo įstaigos pavadinimas 
	

	Pedagogo vardas, pavardė

